stanford-oval/wikipedia huggingface dataset:
HD 189733 Ab
Havaintoja planeetan olosuhteista

Vuonna 2006 HD 189733Ab:stä tuli ensimmäinen eksoplaneetta, joka voitiin havaita suoraan infrapunaemissionsa kautta.
Toukokuussa 2007 Spitzer-avaruusteleskooppia käyttänyt tutkijaryhmä ilmoitti konstruoineensa 33,1 tunnin aikana otettujen 278 528 mittauksen perusteella karkean kuvan HD 189733Ab:sta, tai oikeammin sitä peittävän pilvikerroksen yläosasta. Näin HD 189733Ab:stä tuli ensimmäinen eksoplaneetta, josta on saatu "kartta". Mittausten mukaan planeetan keskustähteen päin olevan päiväpuolen keskilämpötila on 1212 ± 11 K yöpuolen keskimääräisen lämpötilan ollessa noin 973 ± 33K. Planeetan kuvassa erottuu selkeästi muuta pintaa kirkkaampi, eli infrapunahavaintojen kyseessä ollessa muuta pintaa kuumempi alue, joka hieman yllättäen ei ole suoraan tähteä kohti, vaan noin 30 astetta siitä itäänpäin. Tämä viitta siihen, että planeetan ilmakehässä on suihkuvirtauksia, jotka tasaavat planeetan lämpöä. Planeetan kuumimman ja viileimmän alueen välillä on noin 350 kelvinin ero.
Heinäkuussa 2007 Naturessa julkaistiin artikkeli, jossa raportoitiin veden löytymisestä HD 189733Ab:n ilmakehästä. Havainto tehtiin NASAn Spitzer-avaruusteleskoopilla planeetan kulkiessa keskustähden editse. HD 189733Ab on järjestyksessään toinen eksoplaneetta, jonka ilmakehästä on havaittu vesihöyryä ja ensimmäinen, jolla havainto ylittää selvästi virherajat.
Joulukuussa 2007 raportoitiin HD 189733Ab:n ilmakehästä sironneen valon polarisaation onnistuneesta mittaamisesta. Tämä oli ensimmäinen kerta, kun eksoplaneetan polarisaatiota on onnistuttu mittaamaan. Havaintojen perusteella ilmakehän läpi kulkevan valon sironta tapahtuu luultavimmin alle mikrometrin kokoluokkaa olevista hiukkasista. Mittausten avulla voitiin myös kiinnittää planeetan ratatason projektio taivaalla, mikä puolestaan tulee mahdollistamaan tulevaisuudessa radiointerferometriset havainnot.
Maaliskuussa 2008 Naturessa julkaistiin tutkimus, jonka mukaan HD 189733Ab:n ilmakehässä esiintyy metaania. Kyseessä on ensimmäinen kerta, kun eksoplaneetan ilmakehästä on havaittu orgaanisia yhdisteitä, joskaan HD 189733b:n elämälle vihamieliset olosuhteet eivät käytännössä mahdollista metaanin olevan eloperäistä. Avaruusteleskooppi Hubblen infrapunakameralla tehdyt havainnot myös vahvistivat veden esiintymisen planeetan ilmakehässä.
Joulukuussa 2008 tiedemiehet löysivät avaruusteleskooppi Hubblen avulla hiilidioksidia HD 189733 Ab:lta.
Noin viisi vuotta myöhemmin uutisoitiin, että HD 189733b:n pinnalle sataa todennäköisesti lasia noin 7000 kilometrin tuntinopeudella.
Aiheesta muualla

Wikimedia Commonsissa on kuvia tai muita tiedostoja aiheesta .
Deming et al. (2006) Strong infrared emission from extrasolar planet HD 189733b. Astrophysical Journal 644, 560 (englanniksi)
Knutson et al. (2007) A map of the day-night contrast of the extrasolar planet. Nature 447, 183 (englanniksi)
Berdyugina et al. (2008) First detection of polarized scattered light from an exoplanetary atmosphere. Astrophysical Journal 673, L83 (englanniksi)
Swain et al. (2008) The presence of methane in the atmosphere of an extrasolar planet. Nature 452, 329 (englanniksi)
| --- | --- |
Tähdet:  α Vul, 23 Vul, 31 Vul, 13 Vul, 15 Vul, 1 Vul, 29 Vul, 12 Vul, 30 Vul, 9 Vul, 32 Vul, 28 Vul, 17 Vul, 4 Vul, 22 Vul, 21 Vul, 3 Vul, 16 Vul, 24 Vul, 33 Vul, 35 Vul, 2 Vul, 10 Vul, 25 Vul, 18 Vul, 19 Vul, 27 Vul, 5 Vul, T Vul, 14 Vul, 8 Vul, 20 Vul, 7 Vul, 26 Vul, BW Vul, HD 188015, PY Vul, PSR B1919+21
Eksoplaneetat:  HD 188015 b
Feigefossen

Feigefossen
Feigefossen on vesiputous Norjassa, Lusterin kunnassa, Skjoldenin kylän alueella Sognin ja Fjordanen läänissä. Skjoldenista on 16:n kilometrin ajomatka Feigefossenin pysäköintialueelle. Pysäköintialueelta lähtee polku Feigefossenille. Putouksen korkeus on 218 metriä ja se on Norjan toiseksi korkein sääntelemätön vesiputous Vettisfossenin jälkeen.
Feigefossenin vesi tulee Hurrunganen vuoriston sulamisvedestä.
Erling Kristensen

| Erling Kristensen> Henkilötiedot |
| --- | --- |
Syntynyt: 1893 Vendsyssel, Tanska
Kuollut: 1961 (67–68 vuotta) Viborg, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Erling Kristensen (1893 Vendsyssel, Tanska – 1961 Viborg, Tanska) oli tanskalainen kirjailija.
Tuotantonsa alkuvaiheen romaaneissa hän paljasteli kuvitellun maalaisidyllin todellisen luonteen. Myöhemmin hän kääntyi panteismiin ja tarkasteli luontoa siitä näkökulmasta postuumeissa teoksissaan: muistelmissa Græshoppemusik (1962), teoksessa Skygge (1962) ja runokokoelmassa Digte (1963).
HMS Hugin (P151)

| HMS Hugin |
| --- | --- |
 HMS Hugin

Aluksen vaiheet
Rakentaja:  Bergens Mekaniske Verksteder, Bergen
Laskettu vesille:  3. kesäkuuta 1977
Palveluskäyttöön:  3. heinäkuuta 1978
Poistui palveluskäytöstä:  21. huhtikuuta 2001
Loppuvaihe:  museoitu
Tekniset tiedot
Uppouma:  180 t
Pituus:  36,6 m
Leveys:  6,3 m
Syväys:  1,7 m
Koneteho:  2 x MTU MB20V -dieselmoottoria, 5 400 kW
Nopeus:  30 solmua
Miehistöä:  23
Aseistus
Aseistus:  1 x 57 mm allmkan 7102 6 x RBS 12 tai 24 x miinaa 2 x 7,62 mm ksp M/58 2 x 57 mm lysraketställ syvyyspommeja
HMS Hugin (runkonumero P151) oli Ruotsin laivaston Hugin-luokan partioalus.
Valmistus

Alus tilattiin 15. toukokuuta 1975 Bergenistä Bergens Mekaniske Verksteder A/S:ltä. Se laskettiin vesille  3. kesäkuuta 1977 ja liitettiin laivastoon 3. heinäkuuta 1978.
Palvelus

Alus poistettiin palveluksesta 21. huhtikuuta 2001. Se on asetettu näytteille Göteborgin merikeskukseen (ruots. Göteborgs Maritima Centrum).
Gautrain

| Gautrain |
| --- | --- |

 Gautrain-juna O. R. Tambon kansainvälisellä lentoasemalla.
Tyyppi:  paikallisjuna
Sijainti:   Gauteng, Etelä-Afrikka
Avattu:  8. kesäkuuta 2010
Pituus:  80 km
Asemia:  10
Linjoja:  3
Huippunopeus:  160 km/h
Raideleveys:  1 435 mm
Sähköistys:  25 kV AC
Omistaja:  Gautengin provinssi
Liikennöitsijä(t):  Bombela Operating Company
Aiheesta muualla
Viralliset kotisivut
Gautrain-reitti. Raidallinen osa on maan alla.
Gautrain-rautatie Midrandissa.
Gautrain on 80 kilometrin pituinen paikallisjunajärjestelmä Gautengissa, Etelä-Afrikassa. Järjestelmä yhdistää Johannesburgin, Pretorian, Ekurhulenin ja O. R. Tambon kansainvälisen lentoaseman. Gautrainin tarkoitus on vähentää ruuhkia Johannesburg–Pretoria-metropolialueen Metrorail-verkossa ja tieliikenteessä. Gautrainin rakentaminen aloitettiin vuonna 2006, ja verkoston ensimmäinen osuus välillä Sandton–O. R. Tambon kansainvälinen lentoasema avattiin 8. kesäkuuta 2010. Osuus Rosebank–Pretoria-Hatfield avattiin 2. elokuuta 2011. Toistaiseksi viimeinen osuus välillä Rosebank–Johannesburg otettiin viivästyksien jälkeen käyttöön vasta 7. kesäkuuta 2012. Osuuden valmistumista oli viivästyttänyt tunneleihin valunut vesi.
Asemat

Rautatiellä on kymmenen asemaa.
| 0 | 1 | 2 |
| --- | --- | --- |
|  Hatfield  Pretoria  Centurion  Midrand  Rhodesfield |   |  O. R. Tambon kansainvälinen lentoasema  Marlboro  Sandton  Rosebank  Johannesburg Park Station |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
HMS Hurricane (H06)

| HMS Hurricane |
| --- | --- |
 HMS Hurricane

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  30. kesäkuuta 1938
Laskettu vesille:  29. syyskuuta 1939
Palveluskäyttöön:  21. kesäkuuta 1940
Poistui palveluskäytöstä:  tuhoutunut 24. joulukuuta 1943
Tekniset tiedot
Uppouma:  1 340 t (standardi) 1 859 t (max)
Pituus:  98,45 m (kokonaispituus) 97,5 m (vesiraja)
Leveys:  10,05 m
Syväys:  3,78 m
Koneteho:  38 000 shp
Nopeus:  36 solmua
Miehistöä:  145
Aseistus
Aseistus:  3 × QF 4,7" Mk IX -tykkiä 2 × nelipiippuista Vickers .50" -ilmatorjuntakonekivääriä 8 × 21" (533 mm) torpedoputkea
HMS Hurricane (viirinumero H06) oli Britannian kuninkaallisen laivaston H-luokan hävittäjä toisessa maailmansodassa.
Valmistus

Brasilian hallitus tilasi 1938 aluksen nimellä Japarua Vickers Armstrongilta Barrow-in-Furnessista, missä köli laskettiin 3. kesäkuuta telakkanumerolla 742. Britannian hallitus lunasti 4. syyskuuta 1939 aluksen, joka laskettiin vesille 29. syyskuuta nimellä HMS Hurricane ja otettiin palvelukseen 21. kesäkuuta 1940.
Got Talent

Got Talent on tositelevisioformaatti, jota on esitetty useassa eri maassa, muun muassa Yhdysvalloissa, Ranskassa, Britanniassa, Portugalissa, Kreikassa, Belgiassa, Suomessa, Venäjällä ja Ruotsissa. Ohjelman ideana on etsiä lahjakkainta ja lupaavinta viihdekykyä. Ohjelmaan hakee niin akrobaatteja, taikureita, muusikkoja, stand up -koomikkoja kuin tanssijoitakin. Talent toimii kuten muutkin samantyyppiset kilpailuohjelmat, esimerkiksi Idols ja Tanssi jos osaat. Esikarsinnan läpäisevät jatkavat eteenpäin kohti finaalia ja voittoa. Esikarsinnassa raatina toimii puolueeton tuomaristo, ja loppupeleissä katsojilla on mahdollisuus äänestää oma suosikkinsa.
Eri maiden versioita

America’s Got Talent, Yhdysvallat
Britain’s Got Talent, Britannia
Talent Suomi, Suomi
FS Tramontane (1924)

| Tramontane |
| --- | --- |

Aluksen vaiheet
Rakentaja:  Forges et Chantiers de la Gironde, Bordeaux
Kölinlasku:  kesäkuu 1923
Laskettu vesille:  29. marraskuuta 1924
Palveluskäyttöön:  15. lokakuuta 1927
Poistui palveluskäytöstä:  upotettu 8. marraskuuta 1942
Tekniset tiedot
Uppouma:  1 320 t (standardi) 1 730 t (kuormattu)
Pituus:  106 m
Leveys:  10,1 m
Syväys:  4,3 m
Koneteho:  31000 shp
Nopeus:  33 solmua
Miehistöä:  145
Aseistus
Aseistus:  4 x 130 mm Mle 1919 -tykkiä 1 x 75 mm Mle 1927 -ilmatorjuntatykki 4 x 13,2 mm ilmatorjuntakonekivääriä 6 x 550 mm Mle 1923 torpedoputkea 2 x syvyyspomminheitintä
Tramontane oli Ranskan laivaston 1924 vesille laskettu Bourrasque-luokan hävittäjä toisessa maailmansodassa.
Valmistus

Alus tilattiin Bordeaux'sta Forges et Chantiers de la Girondelta, missä köli laskettiin kesäkuussa 1923. Alus laskettiin vesille 29. marraskuuta 1924 ja otettiin palvelukseen 15. lokakuuta 1927.
Palvelus

Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.
Liittoutuneiden aloittaessa Pohjois-Afrikan maihinnousun alus oli Oraniin sijoitetussa 7. hävittäjäviirikössä, jonka muuta alukset olivat Tornade ja Typhon. Viirikön pyrkiessä 8. marraskuuta 1942 torjumaan maihinnousua risteilijä HMS Aurora vaurioitti Tramontanea niin pahoin, että alus piti ajaa matalikolle uppoamisen estämiseksi.
Go A

| Go_A |
| --- | --- |
 Go_A Vidbir 2020 -kilpailussa.
Tiedot
Toiminnassa:  2012–
Tyylilaji:  folkrock, folktronica, folk pop
Kotipaikka:  Kiova, Ukraina
Laulukieli:  ukraina, englanti
Jäsenet:  Kateryna Pavlenko, laulu   Ihor Didentšuk, sopilka   Taras Ševtšenko, multi-instrumentalisti   Ivan Hryhorjak, kitara  
Levy-yhtiö:  Moon Records
Infobox OKNimi-testi OK: 
Go_A on vuonna 2012 perustettu ukrainalainen elektrofolkyhtye. Sen muodostavat laulaja Kateryna Pavlenko, ukrainalaisen kansallissoittimen sopilkan soittaja Ihor Didentšuk, multi-instrumentalisti Taras Ševtšenko ja kitaristi Ivan Hryhorjak. Yhtye kilpaili helmikuussa 2020 Ukrainan euroviisukarsinnassa nimeltä Vidbir 2020 kappaleella "Solovei" (Соловей). 22. helmikuuta 2020 pidetyssä finaalissa yhtye voitti kilpailun sekä raati- että yleisöäänien perusteella ja sen oli tarkoitus edustaa Ukrainaa vuoden 2020 Eurovision laulukilpailussa. Vuoden 2020 Euroviisut kuitenkin peruttiin koronaviruspandemian vuoksi, ja Go_A valittiin tästä syystä Ukrainan edustajaksi vuoden 2021 kilpailuun. Heidän vuoden 2021 edustuskappaleensa oli nimeltään "Šum".
Historia

Idean bändin perustamisesta sai Taras Ševtšenko. Vuonna 2011 hän halusi perustaa yhtyeen, joka yhdistäisi musiikissaan elektronista musiikkia ja kansanmusiikkia. Vuonna 2012 alkoivat ensimmäiset yritykset työskennellä yhdessä toisten muusikoiden kanssa. Vuoden 2012 joulukuussa yhtye julkaisi ensimmäisen kappaleensa nimeltä "Koljada" (Коляда). Yhtyeen nimi Go_A tarkoittaa "palaamista juurien luo", ja se on muodostettu yhdistäen englanninkielistä sanaa "Go" kreikkalaisen alfa-kirjaimen kanssa, joka symboloi kaiken alkua.
Go_A sai ensimmäisen kerran huomionosoitusta "Vesnjanka" (Веснянка) -nimisen singlen julkaisemisen jälkeen, joka voitti Ukrainan parhaan kappaleen kansallisen kilpailun vuonna 2015. Kappale pysyi kuusi viikkoa Ukrainan Kiss FM -radioaseman 10Dance-listan ykkössijalla ja radioasema palkitsi kappaleen Discovery of the Year -palkinnolla.
Vuoden 2016 syksyllä Go_A julkaisi ensimmäisen albuminsa nimeltä Idy na zvuk (Іди на звук; Seuraa säveltä) Moon Records -levy-yhtiön kautta. Albumin kappalelistaus sisälsi kymmenen kappaletta mukaan lukien "Vesnjanka"-singlen. Vuoden 2017 alussa yhtye julkaisi joulusinglen nimeltä "Štšedryi vetšir"(Щедрий вечір) yhdessä Katya Chillyn kanssa.
Eurovision laulukilpailu

Vuoden 2020 alussa ilmoitettiin, että Go_A oli yksi 16:sta kilpailijasta Ukrainan euroviisukarsintakilpailussa nimeltä Vidbir 2020. Yhtye kilpaili kappaleella nimeltä "Solovei" (Соловей). Go_A esiintyi kilpailun ensimmäisessä semifinaalissa, joka järjestettiin 8. helmikuuta 2020. Semifinaalissa he sijoittuivat toiseksi ja etenivät finaaliin asti. 22. helmikuuta 2020 järjestetyssä finaalissa he kuitenkin voittivat kilpailun saaden eniten pisteitä sekä raadilta että yleisöltä. Täten heidän oli tarkoitus edustaa Ukrainaa vuoden 2020 Euroviisuissa. 18. maaliskuuta 2020 ilmoitettiin kuitenkin, että vuoden 2020 Eurovision laulukilpailu oli peruttu koronaviruspandemian vuoksi. Samana päivänä Ukrainan televisioyhtiö UA:PBC ilmoitti, että Go_A edustaa Ukrainaa vuoden 2021 Eurovision laulukilpailussa. 4. helmikuuta 2021 ilmoitettiin, että yhtyeen vuoden 2021 edustuskappale on nimeltään "Šum". Yhtye sijoittui Euroviisuissa viidenneksi 364 pisteellä. Finaalissa yhtye sai toiseksi eniten yleisöpisteitä heti Euroviisut voittaneen Italian jälkeen.
Yhtyeen jäsenet

Nykyiset jäsenet
Kateryna Pavlenko – laulu
Ihor Didentšuk – sopilka
Taras Ševtšenko – multi-instrumentalisti
Ivan Hryhorjak – kitara
Diskografia > Albumit

| Nimi | Yksityiskohdat |
| --- | --- |
Idy na zvuk (Іди на звук):  Julkaistu: 1. marraskuuta 2016  Formaatti: Digitaalinen lataus  Levy-yhtiö: Moon Records
Diskografia > Singlet

| Nimi | Vuosi | Albumi |
| --- | --- | --- |
| "Koljada" | 2012 | Albumittomat singlet |
| "Vesnjanka" | 2015 | Idy na zvuk (Іди на звук) |
| "Štšedryi vetšir (feat. Katja Chilly)" | 2017 | Albumittomat singlet |
| "Rano-ranenko" | 2019 | Albumittomat singlet |
| "Solovei" | 2020 | Albumittomat singlet |
| "Dobrym lyudyam na zdorovya" | 2020 | Albumittomat singlet |
| "Šum" | 2021 | Albumittomat singlet |
| "Kalyna" | 2022 | Albumittomat singlet |
| "Rusalochki" | 2023 | Albumittomat singlet |
| "Vorozhyla" | 2023 | Albumittomat singlet |
|  | 2023 | Albumittomat singlet |
"Dumala":
D’You Know What I Mean?

| ”D’You Know What I Mean?” Oasis |
| --- | --- | --- |

Singlen tiedot
 Albumilta: Be Here Now
 B-puoli: ”Stay Young”
 Julkaistu: 7. heinäkuuta 1997
 Formaatti: CD, vinyyli, C-kasetti
 Tekijä(t): Noel Gallagher
 Tuottaja(t): Owen Morris, Noel Gallagher
 Tyylilaji: vaihtoehtorock, psykedeelinen rock
 Kesto: 07.42
 Levy-yhtiö: Creation, Epic, Sony Music, Big Brother, Helter Skelter
Oasiksen muut singlet
| ”Champagne Supernova” 1996 | ”D’You Know What I Mean?” 1997 | ”Stand by Me” 1997 |
D’You Know What I Mean? on brittiläisen rockyhtye Oasiksen kappale ja ensimmäinen single yhtyeen kolmannelta albumilta Be Here Now. Se julkaistiin singlenä 7. heinäkuuta 1997, ja se nousi listaykköseksi yhtyeen kotimaassa Britanniassa sekä Irlannissa, Suomessa, Espanjassa ja Kanadassa. Kappale oli Oasiksen kolmas listaykkönen Britannian singlelistalla, ja se myi Britanniassa platinaa. Kappale oli lisäksi yhtyeen ensimmäinen ja ainoa kappale ykkösenä Suomen virallisella listalla.
Kappale on Noel Gallagherin kirjoittama, ja sen laulaa hänen veljensä Liam Gallagher. Yli seitsemänminuuttinen ”D’You Know What I Mean?” oli ilmestyessään Oasiksen pisin kappale. Sille kuvattiin edellisten singlejen tapaan musiikkivideo, jonka ohjasivat Dominic Hawley ja Nic Goffey. Brittiläinen musiikkilehti NME valitsi lokakuussa 2011 ”D’You Know What I Meanin?” sijalle 77 listallaan, joka sisälsi 150 parasta kappaletta vuosilta 1996–2011.
”D’You Know What I Mean?” sisältyi myös yhtyeen hajoamisen jälkeen julkaistulle Time Flies... 1994–2009 -kokoelma-albumille. Singlen B-puolina julkaistiin kappaleet ”Stay Young”, ”Angel Child” ja coverversio David Bowien kappaleesta ”Heroes”. Näistä ”Stay Young” sisältyi myös vuotta myöhemmin julkaistulle The Masterplan -kokoelmalle.
Kappaleen kuvaus > Tyyli ja sanoitukset

| 0 | 1 | 2 |
| --- | --- | --- |
| ” | Alun perin minun oli tarkoitus esittää jokin syvällinen lausunto kertosäkeessä, mutta en keksinyt mitään mikä olisi sopinut. Sitten mietin: ”All my people right here, right now. D’you know what I mean? Yeah, yeah”. Hyvin epämääräinen ja hyvin tulkinnanvarainen, se kelpaa. | ” |
– Kappaleen sanoittaja Noel Gallagher vuonna 1997.
Kappale edustaa Oasiksen tyylille tunnusomaista rockia, ja se on yhtyeen ensimmäisiä kokeiluja raskaamman ja psykedeelisemmän rockin parissa. Yhtyeen kaupallinen menestys mahdollisti myös kappaleen siirtymisen aiempaa tuotantoa suurempaan, kalliimpaan ja mahtipontisempaan suuntaan.
Kappale sisältää useita viittauksia. Sanoituksessa ”The blood on the tracks must be mine / The fool on the hill and I feel fine / Don’t look back ’cause you know what you might see” ”The Fool on the Hill” ja ”I Feel Fine” ovat The Beatles -yhtyeen kappaleita, Blood on the Tracks on Bob Dylanin albumi ja Dont Look Back on Dylanista kertova elokuva.
Kappaleen kuvaus > Sävellys ja kappaleen rakenne

Musiikkinäyte
30 sekunnin pituinen ääninäyte kappaleesta ensimmäisen kertosäkeen ja kolmannen säkeistön väliltä.
Äänitiedostojen kuunteluohjeet
”D’You Know What I Mean?” on sävelletty fis-mollissa, ja sen tahtilaji on 4/4. Kappaleen tempo on 80 iskua minuutissa (BPM), ja sitä voidaan kuvata italian kielen sanalla ”andante” (suom. käyden). Kappaleessa kuullaan Oasikselle tyypilliseen tapaan Noel Gallagherin soittamaa soolokitaraa ja Paul Arthursin rytmikitaraa, Paul McGuiganin soittamaa bassoa ja Alan Whiten rumpuja sekä Liam Gallagherin soittamaa tamburiinia. Sähkökitaroissa on käytetty paljon pedaaleilla tuotettua säröefektiä, ja rumpukomppi on samplattu rapyhtye N.W.A:n kappaleesta ”Straight Outta Compton”. Rummuissa kuuluu myös niin sanottu amen break.
”D’You Know What I Mean?” on alkuperäiseltä pituudeltaan seitsemän minuuttia ja 42 sekuntia, ja ilmestyessään se oli yhtyeen kappaleista pisin. Kappale alkaa helikopterin ja morsetuskoodin ääniefekteillä, ja kitarariffi muistuttaa Oasiksen aiempaa singleä ”Wonderwall”. Yli minuutin pituisen intron jälkeen seuraa kolme säkeistöä ja kaksi kertosäettä ja niiden jälkeen Noel Gallagherin esittämä kitarasoolo. Tämän jälkeen kappale siirtyy viimeisen kertosäkeen kautta outroon, jossa on käytetty intron tavoin efektinä muun muassa takaperin nauhoitettua laulua. Takaperin muokatut ääniefektit on tehnyt Mark Coyle.
Kappaleessa laulun esittää Liam Gallagher, jonka ääniala on asteikolla C#4 – F#5. Taustalaulun kappaleessa esittää Noel Gallagher.
Kappaleen rakenne:
Intro (0.00 – 1.04)
Ensimmäinen säkeistö (1.04 – 1.28)
Välisoitto (1.28 – 1.40)
Toinen säkeistö (1.40 – 2.04)
Bridge (2.04 – 2.28)
Ensimmäinen kertosäe (2.28 – 3.16)
Kolmas säkeistö (3.16 – 3.40)
Bridge (3.40 – 4.07)
Toinen kertosäe (4.07 – 5.01)
Välisoitto (5.01 – 5.16)
Kitarasoolo (5.16 – 5.41)
Kolmas kertosäe (5.41 – 6.37)
Outro (6.37 – 7.42)
Radioversiossa muun muassa introa on lyhennetty merkittävästi ja toinen säkeistö on leikattu kokonaan pois. Seitsemän tuuman vinyylijulkaisussa ensimmäiset 17 ja viimeiset 59 sekuntia on leikattu pois.
Julkaisu

Kahden edellisen albumin, Definitely Mayben ja (What’s the Story) Morning Gloryn?, suosion vuoksi Oasiksen seuraavaa albumia odotettiin innokkaasti. Levy-yhtiö Creation Records ja hallintayhtiö Ignition olivat hyvin tarkkoja siitä, etteivät tulevan albumin kappaleet pääse vuotamaan ennenaikaisesti. Uuden singlen ”D’You Know What I Meanin?” radiosoitto oli aluksi hyvin rajattua, sillä Ignition määräsi, mitkä radiokanavat saivat soittaa sitä ja kuinka paljon. Singleä markkinoitiin useilla julisteilla, ja kappaleen videota esitettiin paljon muun muassa MTV-musiikkikanavalla.
Kappale julkaistiin singlenä 7. heinäkuuta 1997, noin kuukauden ennen Be Here Now -albumia. Single oli alun perin saatavissa CD-levynä, vinyylinä ja C-kasettina. ”D’You Know What I Mean?” ei sisältynyt vuoden 2006 kokoelmalle Stop the Clocks, mutta oli mukana myöhemmin julkaistulla Time Flies... 1994–2009 -kokoelmalla.
Julkaisu > Singlen B-puolet

Seitsemän tuuman vinyylillä ja kasetilla on B-puolena kappale ”Stay Young”. Se on hieman yli viisiminuuttinen, suhteellisen nopeatempoinen Noelin kirjoittama ja Liamin laulama rock-kappale. ”Stay Young” oli ensimmäisiä kappaleita, joita yhtye äänitti Be Here Now -albumin aikoihin. Se sisältyi myös seuraavana vuonna julkaistulle The Masterplan -kokoelmalevylle.
Kahdentoista tuuman vinyylillä on lisäksi toinen B-puoli, Noelin laulama demoversio kappaleesta ”Angel Child”. Se oli yksi neljästätoista kappaleesta, jotka äänitettiin vuonna 1996 Karibialla Mustiquen saarella. CD-julkaisu sisältää edellä mainittujen kappaleiden lisäksi Noel Gallagherin laulaman coverin David Bowien kappaleesta ”Heroes”.
Julkaisu > Vuoden 2016 uudelleenjulkaisu

| 0 | 1 | 2 |
| --- | --- | --- |
| ” | Vuosien kuluessa aloin hyväksyä sen, että Be Here Now’n kappaleet olivat oikeastaan älyttömän pitkiä... liian pitkiä! Joku (en muista kuka) sai idean, että muokkaisimme koko albumin uudelleen jälkipolville. Pääsimme ensimmäiseen kappaleeseen asti, sitten emme jaksaneet enää ja luovutimme... se kuulostaa silti vitun mahtavalta! | ” |
– Noel Gallagher vuonna 2016.
Osana Be Here Now -albumin vuoden 2016 uudelleenjulkaisukampanjaa kappale julkaistiin uudelleen Noel Gallagherin editoimana 22. heinäkuuta 2016. ”D’You Know What I Mean? (NG’s 2016 Rethink)” -niminen remix on muuten samanlainen kuin alkuperäinen, mutta sen äänimaailmaa on kevennetty. Singlejulkaisu sisältää myös yli kaksi minuuttia lyhyemmän radioversion. Kappale julkaistiin muun muassa videopalvelu YouTubessa ja suoratoistopalvelu Spotifyssa.
Julkaisu > Kappaleen live-esitykset

”D’You Know What I Mean?” kuului Oasiksen soittolistaan varsinkin vuosien 1997–1998 kiertueilla. Ensimmäisen kerran se esitettiin livenä 18. kesäkuuta 1997 ”Be Here Now Tour” -kiertueella Oaklandissa Yhdysvalloissa. Kappale kuului myös joissakin konserteissa vuoden 2002 Heathen Chemistry -albumin kiertueen soittolistaan. Liam Gallagher on lisäksi esittänyt kappaleen useasti vuosina 2017–2018 oman soolouransa kiertueella.